CELEX: 62019CA0282
Language: hr
Date: 2022-01-13 00:00:00
Title: Predmet C-282/19: Presuda Suda (drugo vijeće) od 13. siječnja 2022. (zahtjev za prethodnu odluku koji je uputio Tribunale di Napoli – Italija) – YT i dr./Ministero dell'Istruzione, dell'Università e della Ricerca – MIUR, Ufficio Scolastico Regionale per la Campania („Zahtjev za prethodnu odluku – Socijalna politika – Direktiva 1999/70/EZ – Okvirni sporazum o radu na određeno vrijeme koji su sklopili ETUC, UNICE i CEEP – Članci 4. i 5. – Ugovor o radu na određeno vrijeme u javnom sektoru – Katolički vjeroučitelji – Pojam „objektivni razlozi”kojima se opravdava obnavljanje tih ugovora – Stalna potreba za zamjenskim osobljem”)

7.3.2022   
            
            
               HR
            
            
               Službeni list Europske unije
            
            
               C 109/3
            
         
      Presuda Suda (drugo vijeće) od 13. siječnja 2022. (zahtjev za prethodnu odluku koji je uputio Tribunale di Napoli – Italija) – YT i dr./Ministero dell'Istruzione, dell'Università e della Ricerca – MIUR, Ufficio Scolastico Regionale per la Campania
      (Predmet C-282/19) (1)
      
      („Zahtjev za prethodnu odluku - Socijalna politika - Direktiva 1999/70/EZ - Okvirni sporazum o radu na određeno vrijeme koji su sklopili ETUC, UNICE i CEEP - Članci 4. i 5. - Ugovor o radu na određeno vrijeme u javnom sektoru - Katolički vjeroučitelji - Pojam „objektivni razlozi”kojima se opravdava obnavljanje tih ugovora - Stalna potreba za zamjenskim osobljem”)
      (2022/C 109/03)
      Jezik postupka: talijanski
      
         Sud koji je uputio zahtjev
      
      Tribunale di Napoli
      
         Stranke glavnog postupka
      
      
         Tužitelji: YT, ZU, AW, BY, CX, DZ, EA, FB, GC, IE, JF, KG, LH, MI, NY, PL, HD, OK
      
         Tuženik: Ministero dell'Istruzione, dell'Università e della Ricerca – MIUR, Ufficio Scolastico Regionale per la Campania
      
         uz sudjelovanj: Federazione GILDA-UNAMS
      
         Izreka
      
      Članak 5. Okvirnog sporazuma o radu na određeno vrijeme, sklopljenog 18. ožujka 1999., iz Priloga Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP, treba tumačiti na način da mu se protivi nacionalni propis koji katoličke vjeroučitelje u javnim obrazovnim ustanovama isključuje iz primjene pravila koja za cilj imaju sankcioniranje zlouporabe uzastopnog sklapanja ugovora na određeno vrijeme, ako u domaćem pravnom sustavu ne postoji nijedna druga učinkovita mjera kojom se sankcioniraju navedene zlouporabe, i, s druge strane, da potreba postojanja uvjerenja o osposobljenosti koje je izdalo vjersko tijelo kako bi se tim nastavnicima omogućilo da poučavaju katolički vjeronauk nije „objektivan razlog” u smislu članka 5. stavka 1. točke (a) Okvirnog sporazuma, s obzirom na to da se to uvjerenje izdaje samo jedanput, a ne svaki put prije početka školske godine za koju se sklapa ugovor o radu na određeno vrijeme.
      
         (1)  SL C 206, 17. 6. 2019.